CELEX: 32009R0903
Language: lv
Date: 2009-09-28
Title: Komisijas Regula (EK) Nr. 903/2009 ( 2009. gada 28. septembris ) par atļaujas piešķiršanu Clostridium butyricum MIYAIRI 588 (FERM-P 1467) preparātam kā gaļas cāļu barības piedevai (atļaujas turētājs Miyarisan Pharmaceutical Co. Ltd ., ko pārstāv Mitsui & Co. Deutschland GmbH ) (Dokuments attiecas uz EEZ)

29.9.2009   
            
            
               LV
            
            
               Eiropas Savienības Oficiālais Vēstnesis
            
            
               L 256/26
            
         
      KOMISIJAS REGULA (EK) Nr. 903/2009
   (2009. gada 28. septembris)
   par atļaujas piešķiršanu Clostridium butyricum MIYAIRI 588 (FERM-P 1467) preparātam kā gaļas cāļu barības piedevai (atļaujas turētājs Miyarisan Pharmaceutical Co. Ltd., ko pārstāv Mitsui & Co. Deutschland GmbH)
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka dzīvnieku barības piedevu izmantošanai jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam pievienotas vajadzīgās ziņas un dokumenti saskaņā ar Regulas (EK) Nr. 1831/2003 7. panta 3. punkta prasībām.
            
         
               (3)
            
            
               Pieteikums attiecas uz atļaujas saņemšanu Clostridium butyricum MIYAIRI 588 (FERM-P 1467) preparātam kā gaļas cāļu barības piedevai, kas klasificējama barības piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (“Iestāde”) 2009. gada 2. aprīļa atzinumā (2) secināja, ka Clostridium butyricum MIYAIRI 588 (FERM-P 1467) preparāts nerada kaitīgu ietekmi uz dzīvnieku veselību, cilvēku veselību vai vidi un ka šā preparāta lietošana var ievērojami uzlabot barības patēriņa rādītāju. Iestāde neuzskata, ka būtu vajadzīga īpaša prasība veikt uzraudzību pēc preparāta laišanas tirgū. Iestāde arī pārbaudīja ziņojumu par barībā lietotās piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj izmantot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts izmantot kā dzīvnieku barības piedevu saskaņā ar pielikumā paredzētajiem nosacījumiem.
   2. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 28. septembrī
      
         
            Komisijas vārdā –
         
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp.
   
      (2)  The EFSA Journal (2009) 1039, 1. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV/kg barības maisījuma ar 12 % mitruma saturu
               
            
                  
                     Zootehnisko piedevu kategorija. Funkcionālā grupa – zarnu floras stabilizatori
                  
               
            
                  4b1830
               
               
                  
                     Miyarisan Pharmaceutical Co. Ltd., ko pārstāv Mitsui & Co. Deutschland GmbH
                  
               
               
                  
                     Clostridium butyricum
                     MIYAIRI 588 (FERM-P 1467)
               
               
                  
                               
                           
                           
                              Piedevas sastāvs
                              
                                 Clostridium butyricum
                                 MIYAIRI 588 (FERM-P 1467) preparāts, kurā ir vismaz 5 × 108 KVV/g piedevas cietā veidā
                           
                        
                               
                           
                           
                              Aktīvās vielas raksturojums
                              
                                 Clostridium butyricum
                                 MIYAIRI 588 (FERM-P 1467)
                           
                        
                               
                           
                           
                              Analītiskā metode ( (1)
                              
                              
                                           
                                       
                                       
                                          Kvantitatīva noteikšana: dzelzs sulfīta agars piedevai un premiksam un selektīvs Clostridium butyricum
                                             MIYAIRI 588 agars barībai
                                       
                                    
                                           
                                       
                                       
                                          Identifikācija: izmantojot lauka gēla elektroforēzes (PFGE) metodi.
                                       
                                    
                        
               
                  Gaļas cāļi
               
               
                  —
               
               
                  5 × 108 KVV
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Drīkst izmantot barības maisījumā, kas satur šādus atļautos kokcidiostatus: monenzīnnātrijs, diklazurils, maduramicīns, amonijs, robenidīns, narazīns/nikarbazīns, semduramicīns, dekokvināts.
                           
                        
                              3.
                           
                           
                              Drošības apsvērumi: veicot manipulācijas, izmanto elpceļu aizsarglīdzekļus.
                           
                        
               
                  19.10.2019.
               
            
         (1)  Sīkāka informācija par analīzes metodēm ir pieejama Kopienas references laboratorijas tīmekļa vietnē: www.irmm.jrc.be/crl-feed-additives